RESOLUCIÓN do 7 de novembro de 2019, da Dirección Xeral de Inclusión Social, pola que se procede á publicación da Resolución do 25 de outubro de 2019 do procedemento BS623C de concesión de axudas a corporacións locais para programas de emerxencia social e inclusión social da poboación xitana, inmigrante e outras persoas en risco de exclusión, e se procede á súa convocatoria para os anos 2019 a 2021 (cofinanciada polo Fondo Social Europeo no marco do programa operativo FSE Galicia 2014-2020).
Consellería de Política Social — III. Outras disposicións — 19/11/2019

A Consellería de Política Social convocou no ano 2019, a través da Orde do 6 de agosto de 2019 (DOG núm. 157, do 21 de agosto), as bases do procedemento de concesión de axudas a corporacións locais para programas de emerxencia social e a inclusión social da poboación xitana, inmigrante e outras persoas en risco de exclusión, e se procede á súa convocatoria para os anos 2019 a 2021 (cofinanciada polo Fondo Social Europeo no marco do programa operativo FSE Galicia 2014-2020).
De conformidade co disposto no artigo 17 desta orde, a resolución dos expedientes de axudas corresponde a director xeral de Inclusión Social. As resolucións recaídas notificaranse ás entidades interesadas no prazo máximo de cinco meses contados a partir do día seguinte ao da publicación da orde. As resolucións estarán motivadas e indicarán a puntuación acadada no proceso de valoración.
Dado que a subvención está cofinanciada polo programa operativo FSE Galicia 2014-2020, na resolución de concesión informarase o beneficiario do cofinanciamento comunitario, con expresión do obxectivo temático, prioridade de investimento, obxectivo específico e porcentaxe de cofinanciamento.
Ademais, na resolución de concesión estableceranse as condicións da axuda a que quedan sometidas as persoas beneficiarias derivadas da aceptación da axuda, en especial os requisitos específicos relativos aos produtos ou servizos que deban obterse con ela, o plan financeiro e o prazo de execución. Así mesmo, informaráselle de que a aceptación da subvención comunitaria implicará a súa aparición na lista pública de operacións cos nomes dos ou das beneficiarias, no suposto de seren entidades xurídicas, así como a outra información recollida no anexo XII do Regulamento (UE) núm. 1303/2013 do Parlamento Europeo e do Consello, do 17 de decembro, en relación co artigo 115.2 da mesma norma xurídica.
No seu artigo 13 establece que os actos administrativos e a correspondente resolución ditada no procedemento para a concesión de subvencións publicaranse no
Diario Oficial de Galicia
, de conformidade co establecido no artigo 45 da Lei 39/2015, do 1 de outubro, do procedemento administrativo común das administracións públicas. Esta publicación producirá os efectos de notificación.
Polo exposto,
Ordenar a publicación no
Diario Oficial de Galicia
do contido íntegro da Resolución do 25 de outubro de 2019, ditada no procedemento BS623C de concesión de axudas a corporacións locais para programas de emerxencia social e a inclusión social da poboación xitana, inmigrante e outras persoas en risco de exclusión, que se xunta no anexo.
Santiago de Compostela, 7 de novembro de 2019
Antecedentes:
1. A Subdirección Xeral de Inclusión e Integración Social emitiu o 18 de outubro de 2019 certificado que constata o cumprimento por parte da entidade dos requisitos establecidos para acceder á subvención.
2. A Comisión de Valoración asinou a acta de valoración conxunta das solicitudes, segundo o procedemento e a ponderación establecidos no artigo 15 da orde, e elevou a proposta con data do 18 de outubro de 2019.
3. A Intervención Delegada da Consellería de Política Social fiscalizou de conformidade a disposición do gasto o 22 de outubro de 2019.
Consideracións legais e técnicas:
A convocatoria réxese polo establecido na Orde do 6 de agosto de 2019 pola que se establecen as bases que rexerán a concesión de subvencións a corporacións locais para programas de emerxencia social e a inclusión social da poboación xitana, inmigrante e outras persoas en risco de exclusión, e se procede á súa convocatoria para os anos 2019 a 2021 (cofinanciada polo Fondo Social Europeo no marco do programa operativo FSE Galicia 2014-2020),
1º. A concesión de subvencións ás seguintes corporacións locais polas seguintes tipoloxías (relación no anexo I).
2º. A denegación/inadmisión ou aceptación de renuncias das solicitudes que se relacionan (relación no anexo II).
3º. A redución das horas solicitadas por exceder o programa da contía máxima prevista na convocatoria procedendo a reducir as horas das actuacións solicitadas tendo en conta, de conformidade co previsto no artigo 16.5 da orde reguladora da convocatoria, a prioridade establecida na solicitude dos seguintes concellos:
• Concello de Pontevedra, a actuación afectada é a preparación de ensinanza secundaria para adultos (ESA) do programa de exclusión social, redúcense as horas solicitadas no ano 2020 en 15 horas pasando de 96 a 81 e non se conceden as solicitadas no ano 2021.
• Concello de Vigo, procédese a reducir as horas solicitadas na actuación de inclusión social dos/das mozos/as perceptores/as de Risga do CMSS Rivera Atienza de Vigo. Neste caso concédense inicialmente 57 horas para o ano 2019 e 88 para o ano 2020, fronte as 57, 688 e 399 solicitadas para os anos 2019, 2020 e 2021, sen prexuízo da redución posterior das horas do 2019 de acordo coa puntuación obtida.
• Concello de Santiago de Compostela. No programa de inclusión residencial. Nel concédense 289 horas na anualidade 2021 en vez das 1.003 horas solicitadas.
4º. Informar as corporacións locais beneficiarias de que as contías correspondentes aos programas dirixidos á inclusión sociolaboral de colectivos vulnerables sinalados no artigo 4.1 das bases reguladoras están subvencionadas nun 80 % polo FSE no programa operativo de Galicia 2014-2020, con encaixe no obxectivo temático 9 «Promover a inclusión social e loitar contra a pobreza e calquera forma de discriminación»; prioridade de investimento 9.1 «A inclusión activa, tamén con vistas a promover a igualdade de oportunidades, así como a participación activa e a mellora da posibilidade de encontrar un emprego»; obxectivo específico 9.1.1 «Mellorar a inserción socio-laboral de persoas en situación ou risco de exclusión social, a través da activación e de itinerarios integrados e personalizados de inserción», e deberán cumprir as normas establecidas no Regulamento (UE) 1303/2013 do Parlamento Europeo e do Consello, do 17 de decembro, polo que se establecen disposicións comúns relativas ao Fondo Europeo de Desenvolvemento Rexional, ao Fondo Social Europeo, ao Fondo de Cohesión, ao Fondo Europeo de Desenvolvemento Rural e ao Fondo Europeo Marítimo e da Pesca, e polo que se establecen disposicións xerais relativas ao Fondo Europeo de Desenvolvemento Rexional, ao Fondo Social Europeo, ao Fondo de Cohesión e ao Fondo Europeo Marítimo e da Pesca, e se derroga o Regulamento (CE) núm. 1083/2006 do Consello, nos regulamentos (UE) 1301/2013 e 1304/2013 do Parlamento Europeo e do Consello, do 17 de decembro, sobre o Fondo Europeo de Desenvolvemento Rexional e Fondo Social Europeo, polo que se derroga o Regulamento (CE) núm. 1081/2006 do Consello e nas normas de subvencionabilidade ditadas pola autoridade de xestión para o período 2014-2020. O método utilizado para a estimación dos custos é o de baremos estándar de custos unitarios.
5º. A aceptación da subvención implica a aceptación da inclusión das entidades beneficiarias na lista de operacións que se publicará co contido previsto no anexo XII do Regulamento (UE) núm. 1303/2013, así como na Base de datos nacional de subvencións (BDNS).
Tamén implica aceptar a obriga de aplicar medidas antifraude eficaces e proporcionadas no seu ámbito de xestión e cumprir a normativa comunitaria, estatal e autonómica, en particular, a normativa en materia de subvencións (RDC art. 125.4.c).
A detección de feitos que puideran ser constitutivos de fraude ou irregularidade deberán ser comunicados ao Servizo Nacional de Coordinación Antifraude (SNCA) nos termos establecidos na Comunicación 1/2017 do SNCA, do 6 de abril, sobre a forma en que poden proceder as persoas que teñan coñecemento de feitos que puideran ser constitutivos de fraude ou irregularidade en relación con proxectos ou operacións financiados total ou parcialmente con cargo a fondos procedentes da Unión Europea.
6º. Dispón de dez (10) días para comunicar a súa aceptación. No caso de non facelo, entenderase tacitamente aceptada.
7º. O pagamento das axudas farase segundo o establecido no artigo 25 da orde.
8º. Deberán xustificar cada anualidade independentemente nos seguintes prazos: a primeira anualidade comprende as actuacións realizadas entre o 1 de novembro ata o 30 de novembro de 2019 e a data límite de xustificación será o 5 de decembro de 2019. A segunda anualidade comprende as actuacións realizadas entre o 1 de decembro de 2019 ata o 30 de novembro de 2020 e a data límite de xustificación será o 5 de decembro de 2020. A terceira anualidade comprende as actuacións realizadas entre o 1 de decembro de 2020 ata o 30 de xuño de 2021 e a data límite de xustificación será o 5 de xullo de 2021.
9º. As axudas concedidas condicionaranse ao cumprimento das obrigas establecidas na orde. Polo que deberá:
a) Executar e acreditar a realización da actuación que fundamenta a concesión da subvención e o cumprimento dos requisitos e condicións ante o órgano concedente.
As actuacións prestaranse de acordo co establecido no Decreto 61/2016, do 11 de febreiro, polo que se define a Carteira de servizos sociais de inclusión.
b) Manter de forma separada os apuntes contables relativos á axuda.
c) Conservar a documentación relativa á subvención durante un período de tres (3) anos, que se contará a partir do 31 de decembro seguinte á presentación das contas en que estean incluídos os gastos da operación perante a Comisión Europea. O comezo deste prazo será comunicado pola Dirección Xeral de Política Financeira, Tesouro e Fondos Europeos.
d) Asumir a responsabilidade de adoptar medidas para facer chegar ao publico información sobre as operacións financiadas polo programa operativo FSE, segundo o artigo 2.2 do anexo XII do Regulamento (UE) núm. 1303/2013 do Parlamento Europeo e do Consello, do 17 de decembro.
Deberá constar na publicidade e información das actuacións a condición de subvencionadas pola Consellería de Política Social e polo PO FSE Galicia 2014-2020, segundo o establecido no anexo XII do Regulamento (UE) núm. 1303/2013 do Parlamento Europeo e do Consello, do 17 de decembro.
Nas medidas de información e comunicación, o participante deberá recoñecer o apoio recibido ao proxecto, debendo figurar o emblema da Unión e unha referencia á Unión Europea, referencia ao Fondo FSE que dá apoio ao proxecto e ao lema do Fondo.
Durante a realización do proxecto e o período dos compromisos de mantemento do investimento ou emprego, deberá informar do apoio dos fondos a través dun cartel de tamaño mínimo A3 nun lugar destacado e visible.
Tamén informará na páxina web, no caso de dispoñer dela, sobre a actuación e a axuda financeira recibida da Unión Europea e sobre os obxectivos e resultados da operación financiada.
As características técnicas para a exhibición do emblema da Unión e referencia ao Fondo deberán axustarse ao establecido nos artigos 3, 4 e 5 do Regulamento de execución (UE) núm. 821/2014 da Comisión, do 28 de xullo, polo que se establecen disposicións de aplicación do Regulamento (UE) núm. 1303/2013 do Parlamento Europeo e do Consello, no que se refire ás modalidades concretas de transferencia e xestión das contribucións do programa, a presentación de información sobre os instrumentos financeiros, as características técnicas das medidas de información e comunicación das operacións, e o sistema para o rexistro e almacenamento de datos.
e) Informar as persoas destinatarias de que as actuacións en que participan están financiadas pola Xunta de Galicia, a través da Consellería de Política Social, e cofinanciadas polo programa operativo FSE Galicia 2014-2020, así como dos obxectivos dos fondos.
Como mínimo, deberán figurar os emblemas nos partes de asistencia e participación, nas enquisas de avaliación e nos certificados de asistencia.
f) Adecuar a metodoloxía das actuacións, recollida e proceso de datos de seguimento e acreditación da realización da actividade ás fórmulas propostas pola Consellería de Política Social.
Se for requirido, deberán acceder á aplicación informática para a xestión da Estratexia de inclusión social de Galicia 2014-2020.
Deberán recoller información suficiente relativa ao desenvolvemento das actuacións para os indicadores de produtividade e resultados, enumerados no artigo 5 do Regulamento (UE) núm. 1304/2013 do Parlamento Europeo e do Consello, do 17 de decembro.
Os indicadores de produtividade relativos a participantes refírense á data inmediatamente anterior ao inicio da vinculación do participante coas actuacións subvencionadas. Os indicadores de resultado inmediato refírense ao período comprendido entre o día posterior á finalización da súa vinculación coa operación e as catro semanas seguintes, no período de xustificación da correspondente subvención.
A Administración poderá requirir novos datos no prazo de seis (6) meses desde que finalice a vinculación do participante, coa finalidade de formalizar os indicadores de resultado a longo prazo. Para estes efectos, seralles facilitado o acceso á aplicación informática Participa 1420.
g) Axustarse na execución das accións aos obxectivos que estableza a Consellería de Política Social a través da Dirección Xeral de Inclusión Social. Coa periodicidade coa que sexa requirida, deberá comunicar á Dirección Xeral de Inclusión Social o cumprimento das accións subvencionadas polas persoas participantes, facendo constar a información precisa para cumprir os requirimentos de información asociados aos indicadores de produtividade e de resultado do FSE.
Con respecto ás persoas participantes, solicitará información sobre os indicadores de produtividade e resultado para FSE. Deberá solicitar e custodiar unha declaración das persoas participantes ou outra documentación análoga que lle permita responsabilizarse da súa declaración conxunta perante a Dirección Xeral de Inclusión Social. Esta mesma obriga contraerase cos servizos sociais comunitarios de referencia da persoa participante, cando sexa solicitado para ou seguimento da súa intervención social.
h) Comunicar as variacións das datas de inicio e remate das actuación, así como os informes e demais documentación que reclamen os órganos competentes da Consellería de Política Social, en especial, os relativos á subministración de información nos termos establecidos no artigo 4 da Lei 1/2016, do 18 de xaneiro, de transparencia e bo goberno, o cumprimento das obrigas previstas no título I da Lei 1/2016, e certificado en que se indique o número estimado da poboación beneficiada pola actuación no período subvencionado.
i) Controlar a asistencia ás accións formativas e expedir certificado de aproveitamento para os participantes que teñan asistido como mínimo ao 60 % das horas.
j) Solicitar, se é o caso, ao órgano concedente a autorización das modificacións que afecten as actuacións subvencionadas cunha antelación de cinco (5) días.
k) Remitir, no prazo de dez (10) días, os informes e demais documentación que reclamen os órganos competentes da Consellería de Política Social.
l) Someterse ás actuacións de comprobación e control e facilitar a información requirida polo órgano concedente, e ás verificacións dos organismos implicados na xestión e seguimento do PO FSE Galicia 2014-2020, incluídas as visitas sobre o terreo, que se establezan en aplicación dos artigos 72, 73 e 74 do Regulamento (UE) núm. 1303/2013 do Parlamento Europeo e do Consello, do 17 de decembro, así como pola Intervención Xeral da Comunidade Autónoma, o Consello de Contas, o Tribunal de Contas, e outros órganos de control impostos pola normativa comunitaria no exercicio das súas funcións de fiscalización e control.
m) Contratar un seguro para o alumnado ou participantes nas actuacións que cubra os riscos que poidan ter durante o desenvolvemento das actividades e nos desprazamentos para a asistencia.
n) Proceder ao reintegro dos fondos percibidos, total ou parcialmente, no suposto de incumprimento das condicións da subvención e nos supostos previstos no título II da Lei 9/2007, do 13 de xuño.
ñ) A detección de irregularidades pode implicar a aplicación de correccións financeiras e a solicitude de devolución dos importes percibidos indebidamente, xunto cos correspondentes xuros de demora.
o) Someterse ás actuacións de control e análise de riscos que poida efectuar a autoridade de xestión do programa operativo e, se for o caso, os órganos competentes do organismo intermedio con axuda de ferramentas informáticas específicas da Unión Europea, en particular, a aplicación informática Arachne.
p) Deberá introducir os datos e os documentos de que sexa responsable, así como as súas actualizacións, nos sistemas de intercambio electrónico de datos de acordo coas especificacións determinadas na convocatoria de axudas, en cumprimento do artigo 122, número 3, parágrafo primeiro, do Regulamento (UE) núm. 1303/2013 e o artigo 10.1 do Regulamento 1011/2014, do 22 de setembro.
q) Todas aquelas obrigas e requisitos que se desprendan do articulado desta orde e dos artigos 10 e 11 da Lei 9/2007, do 13 de xuño, e da súa normativa de desenvolvemento.
10º. Contra esta resolución, que esgota a vía administrativa, poderá interpoñer recurso contencioso-administrativo ante o Tribunal Superior de Xustiza de Galicia no prazo de dous (2) meses a partir do día seguinte ao da notificación da resolución.
Potestativamente e con anterioridade a interposición do recurso contencioso-administrativo, poderá interpoñer recurso de reposición ante o órgano que ditou o acto no prazo dun (1) mes a partir do día seguinte ao da notificación da resolución. Non poderá interpoñer recurso contencioso-administrativo ata que sexa resolto, expresamente ou por desestimación presunta, o recurso de reposición.
Santiago de Compostela, 25 de outubro de 2019. A conselleira de Política Social. P.D. (artigo 17.1 da Orde do 6.8.2019; DOG núm. 157, do 21 de agosto); Arturo Parrado Puente, director xeral de Inclusión Social.
a) Programas dirixidos á inclusión social da comunidade xitana.
b) Programas dirixidos á inclusión social da poboación inmigrante.
c) Programas dirixidos á inclusión social de persoas en situación ou risco de exclusión.
d) Programas dirixidos á inclusión social de persoas sen fogar.
e) Programas complementarios de educación e apoio familiar dirixidos á inclusión social dos menores a cargo.